HANKIJA NIMI: Tervise ja Heaolu Infosüsteemide Keskus

Pakkumusettepaneku nimetus: „**SKAIS2 Konsultatsioon 2024-2**“

Käesolevaga teeb Tervise ja Heaolu Infosüsteemide Keskus (Hankija) Teile ettepaneku esitada pakkumus SKAIS2 Konsultatsioon 2024-2 tööde teostamiseks raamlepingu nr 3-9/2307-1 alusel. Konsultatsioonitööde hankeleping sõlmitakse tulenevalt vajadusest tagada sotsiaalkaitse infosüsteemi SKAIS2 hallatavate teenuste ja nendega seotud tarkvara arhitektuursete ja tehniliste küsimuste teemaline konsultatsioon ja tugi tellija meeskonnale.

**Pakkumus tuleb esitada hiljemalt 18.03.2024 kell 15:00 e-posti aadressidele** maiu.nagel@tehik.ee ja epp.laanepold@tehik.ee. Pakkumus tuleb esitada eesti keeles ja digitaalselt allkirjastatult pakkuja allkirjaõigusliku isiku poolt.

Pakkumus esitatakse Hankelepingu eseme tehnilises kirjelduses (lisa 1) toodud tööde teostamiseks. Alternatiivsete pakkumuste esitamine ei ole lubatav.

**Pakkumusena tuleb esitada**:

* Tööde teostamiseks planeeritud meeskonnaliige isikuliselt, tuues välja ka meeskonnaliikme roll;
* Tööde teostamise ühe töötunni hind (ilma käibemaksuta);
* Tööde teostamise võimalik nädalapäev ja/või nädalapäevad.

Töid teostatakse jooksva tunnihinna arvestuse põhiselt. Tööde ajaaruandes tuuakse välja tööde teostamiseks kulunud töötunnid isikute lõikes, seostades nimetatud isikud Jiras logitud tööülesannete ja kirjeldatud tegevustega.

Töid tellitakse mahus **kuni 2000 töötundi**. Pakkumuse esitamisega kinnitab pakkuja, et lepingu tähtaja saabumiseks on teostatud Hankelepingu eseme tehnilises kirjelduse (lisas 1) punktis 4 toodud tööd. Pakkujal ei ole õigust tööde teostamiseks nõuda täiendavat tasu või väljamakseid.

Küsimuste tekkimise korral palun võtke ühendust enne pakkumuse esitamise tähtaega aadressil maiu.nagel@tehik.ee .

**Pakkumusettepanekuga koos edastatavad dokumendid:**

Lisa 1. Hankelepingu eseme tehniline kirjeldus;

Lisa 2. Isikuandmete töötlemise tingimused;

Lisa 3. Hankelepingu projekt.